**Consiliul municipal Chișinău**

**Notă informativă**

la Proiectul de decizie **„Cu privire la aprobarea *Strategiei municipale pentru protecția drepturilor copilului 2020 - 2025*”**

|  |
| --- |
| **Denumirea autorului și după caz, a participanților la elaborarea Proiectului** |
| Proiectul de decizie **„Cu privire la aprobarea *Strategiei municipale pentru protecția drepturilor copilului 2020 - 2025*”** a fost elaborat de către Direcția Municipală pentru Protecția Drepturilor Copilului a Consiliului municipal Chişinău cu asistența tehnică a UNICEF Moldova acordată conform Memorandumului de înțelegere dintre CMC – UNICEF Moldova – APSCF din 5 martie 2019 semnat în baza Deciziei nr.2/4 din 05.02.2019 „Cu privire la aprobarea Memorandumului de înțelegere între CMC – UNICEF Moldova – APSCF”. |
| **Condițiile ce au impus elaborarea proiectului de act normativ și finalitățile urmărite** |
| Proiectul de decizie se înscrie în contextul general de reformare a sistemului de protecție a copilului din Republica Moldova și aliniere a acestuia la standardele şi angajamentele europene și internaționale, necesității concentrării eforturilor pe structuri integrate de prevenire și identificare timpurie a situațiilor de risc pentru copii și, respectiv consolidării capacităților de intervenție și asistență la nivel comunitar, dezvoltării și implementării unor mecanisme eficiente de analiză a necesităților și planificare a activităților de dezvoltare a serviciilor sociale pentru copii. ***Finalitatea urmărită*** rezidă în crearea unui mediu prietenos și incluziv capabil să asigure, respecte și protejeze drepturile fiecărui copil în mun. Chișinău. |
| **Principalele prevederi ale proiectului și evidențierea elementelor noi** |
| Strategia propusă este structurată în 4 obiective generale, fiecare dintre acestea având 3-4 obiective specifice, după cum urmează:  **Obiectiv general 1:** Prevenirea și combaterea violenței, exploatării și traficului de copii în toate mediile  **Obiectivul specific 1.1:** Informarea, sensibilizarea și educarea societăţii asupra riscurilor de violenţă, exploatare și trafic în toate mediile  **Obiectivul specific 1.2:** Îmbunătățirea mecanismului intersectorial municipal de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului  **Obiectiv general 2:** Prevenirea și combaterea excluziunii sociale a grupurilor vulnerabile/ subreprezentate  **Obiectivul specific 2.1:** Asigurarea accesului echitabil la educație pentru toți copiii  **Obiectivul specific 2.2:** Considerarea opiniei copilului la toate etapele procesului decizional  **Obiectiv general 3:** Asigurarea dreptului la familie pentru fiecare copil  **Obiectivul specific 3.1:** Sprijinirea și consolidarea familiei  **Obiectivul specific 3.2:** Consolidarea sistemului de îngrijire alternativă  **Obiectivul specific 3.3:** Asigurarea (re) integrării socio-familiale a copiilor și tinerilor din îngrijirea alternativă  **Obiectiv general 4:** Consolidarea sistemului municipal de protecție a copilului  **Obiectivul specific 4.1:** Dezvoltarea organizațională a autorității tutelare  **Obiectivul specific 4.2:** Sporirea capacităților personalului din sistemul de protecție a copilului și alte sisteme conexe  Viziunea și obiectivele viitoarei strategii se înscriu în prevederile Strategiei Naționale pentru protecția copilului 2020, Planul de acțiuni pentru anii 2016-2020 privind implementarea Strategiei pentru protecția copilului pe anii 2014-2020, precum și cele ale Obiectivelor de Dezvoltare Durabilă și altele. În contextul Obiectivelor de Dezvoltare Durabilă, Strategia răspunde în special la ODD1 – Eradicarea sărăciei în toate formele sale și în orice context, ODD3 – Asigurarea unei vieți sănătoase și promovarea bunăstării tuturor la orice vârstă, ODD4 – Garantarea unei educații de calitate și promovarea oportunităților de învățare de-a lungul vieții pentru toți, ODD5 – Realizarea egalității de gen și împuternicirea tuturor femeilor și a fetelor, ODD8 - Promovarea unei creșteri economice susținute, deschise tuturor și durabile, a ocupării depline și productive a forței de muncă și a unei munci decente pentru toți; ODD10 – Reducerea inegalităților în interiorul țărilor și de la o țară la alta; ODD16 – Promovarea unor societăți pașnice și incluzive pentru o dezvoltare durabilă, a accesului la justiție pentru toți și crearea unor instituții eficiente, responsabile și incluzive la toate nivelurile.  Strategia este un document intersectorial și din acest considerent un Comitet coordonator fără personalitate juridică, cu rol decizional strategic în procesul de implementare, monitorizare și evaluare urmează a fi instituit de către CMC.  Drept element nou servește însăși proiectul de Strategie care este primul exercițiu de acest gen elaborat în municipiul Chișinău. Mai mult ca atât, Strategia își propune o abordare intersectorială în implementare cu implicarea mai multor subdiviziuni ale CMC, inclusiv DMPDC, DGETS, DGASS, Poliția municipală etc. |
| **Fundamentarea economico - financiară** |
| Adoptarea Strategiei propuse va fi urmată de elaborarea Planului de acțiuni pentru implementarea acestuia cu indicarea costurilor corespunzătoare. Planul de acțiuni va fi, la fel, aprobate de Consiliul municipal Chișinău. |
| **Cadrul legal** **şi coerența legislativă a proiectului** |
| În textul proiectului nu au fost identificate norme contradictorii sau conflicte dintre prevederile acestuia cu prevederile altor acte în vigoare.  Strategia a fost realizată în conformitate cu prevederile Convenției ONU cu privire la drepturile copilului, Legea nr.338/ 1994 ,,Privind drepturile copilului", HG nr. 434/ 2014 privind aprobarea Strategiei pentru protecția copilului pe anii 2014-2020 și HG nr. 835/ 2016 cu privire la aprobarea Planului de acțiuni pentru anii 2016-2020 privind implementarea Strategiei pentru protecția copilului pe anii 2014-2020, Obiectivele de Dezvoltare Durabilă (ODD1 – Eradicarea sărăciei în toate formele sale și în orice context, ODD3 – Asigurarea unei vieți sănătoase și promovarea bunăstării tuturor la orice vârstă, ODD4 – Garantarea unei educații de calitate și promovarea oportunităților de învățare de-a lungul vieții pentru toți, ODD5 – Realizarea egalității de gen și împuternicirea tuturor femeilor și a fetelor, ODD8 - Promovarea unei creșteri economice susținute, deschise tuturor și durabile, a ocupării depline și productive a forței de muncă și a unei munci decente pentru toți; ODD10 – Reducerea inegalităților în interiorul țărilor și de la o țară la alta; ODD16 – Promovarea unor societăți pașnice și incluzive pentru o dezvoltare durabilă, a accesului la justiție pentru toți și crearea unor instituții eficiente, responsabile și incluzive la toate nivelurile) și în temeiul art. 6 din Legea nr. 136/ 2016 ”Privind statutul municipiului Chișinău”, art. 14 alin. (2) lit. y) din Legea nr. 436/ 2006 „Privind administraţia publică locală”. |
| **Avizarea și consultarea publică a proiectului** |
| În scopul respectării prevederilor Legii nr. 239/ 2008 Privind transparența în procesul decizional Direcția Municipală pentru Protecția Drepturilor Copilului a Consiliului municipal Chişinău, a prezentat Primarului general interimar în ședința comună cu UNICEF Moldova din 01.08.2019 inițiativa de lansare a consultărilor pe marginea elaborării proiectului Strategiei, urmată de un proces intens de colectare de date (analiza rapoartelor, datelor statistice etc. și focus grupuri și interviuri aprofundate cu aproximativ 40 de persoane). În 10.12.2019 a fost organizat un atelier de setare a obiectivelor, iar în 02.03.2020 – o prezentare publică pentru toate subdiviziunile Primăriei municipiului Chișinău a primului proiect de document. Având în vedere complexitatea exercițiului, documentul a mai trecut prin două runde de consultări, inclusiv prima – lansată la începutul lunii aprilie, iar a doua - în 25 mai 2020. Cel puțin 8 ONG-uri, 3 autorități publice locale, reprezentantul ONU pentru drepturile omului, Avocatul Poporului pentru drepturile copilului, Parlamentul Republici Moldova - Comisia cultură, educație, cercetare, tineret, sport și mass-media, Ministerul Afacerilor Interne al Republicii Moldova au transmis comentarii și sugestii, care au fost minuțios analizate. Unele au fost acceptate, iar alete vor face subiectul Planului de acțiuni pentru implementarea Strategiei. |

*27 iunie 2020* **Valentina VOLONTIR,**

**Șef-interimar al DMPDC**